জেরুজালেমের পুরনো শহর
জেরুজালেমের পুরনো শহর (, "Ha'Ir Ha'Atiqah", , "al-Balda al-Qadimah", , "Hin K'aghak' ") হল আধুনিক জেরুজালেম শহরের অভ্যন্তরে অবস্থিত ০.৯ বর্গ কিমি. (০.৩৫ বর্গ মাইল) আয়তন বিশিষ্ট দেয়ালঘেরা অঞ্চল। ১৮৬০ সালে মিশকেনট শানানিম নামক ইহুদি বসতি প্রতিষ্ঠিত হওয়ার আগ পর্যন্ত এই অঞ্চলটি নিয়েই জেরুজালেম শহর গঠিত ছিল। পুরনো শহরটি ধর্মীয়ভাবে গুরুত্বপূর্ণ বেশ কিছু স্থানের অবস্থানস্থল, যেমন মুসলিমদের কাছে ডোম অব দ্য রক ও আল-আকসা মসজিদ, ইহুদিদের কাছে টেম্পল মাউন্ট ও পশ্চিম দেয়াল এবং খ্রিষ্টানদের কাছে চার্চ অব দ্য হলি সেপালচার গুরুত্বপূর্ণ স্থান হিসেবে পরিগণিত হয়। ১৯৮১ সালে এই অঞ্চলটি ইউনেস্কোর বিশ্ব ঐতিহ্যবাহী স্থান হিসেবে তালিকাভুক্ত হয়।
চীনের বিশ্ব ঐতিহ্যবাহী স্থানসমূহের তালিকা
এটি চিনের ইউনেস্কো বিশ্ব ঐতিহ্যবাহী স্থানের একটি তালিকা। চিনে ৫০টি এমন জায়গা আছে যা বিশ্ব তালিকার নিরিখে দ্বিতীয়। চিন ১২ ডিসেম্বর ১৯৮৫ সালে বিশ্ব সাংস্কৃতিক ও প্রাকৃতিক ঐতিহ্য সুরক্ষা অধিবেশন অনুমোদন করে। এই স্থানগুলি চীনের মূল্যবান এবং সমৃদ্ধ পর্যটন ব্যবস্থার সবচেয়ে গুরুত্বপূর্ণ অংশগুলির মধ্যে রয়েছে।